“ฟินันเซียฯ” แนะซื้อ INTUCH รับปันผล มองผลงานพ้นจุดต่ำสุด-ธุรกิจครึ่งหลังฟื้น!
"ฟินันเซียฯ" แนะซื้อ INTUCH รับปันผล มองผลงานพ้นจุดต่ำสุด-ธุรกิจครึ่งหลังฟื้น! 
"ฟินันเซียฯ" แนะซื้อ INTUCH รับปันผล มองผลงานพ้นจุดต่ำสุด-ธุรกิจครึ่งหลังฟื้น!
10 ส.ค. 2563

บล.ฟินันเซียไซรัส ระบุในบทวิเคราะห์ (10 ส.ค.2563) ว่า บริษัท อินทัช โฮลดิ้งส์ จำกัด (มหาชน) หรือ INTUCH ประกาศกำไรสุทธิไตรมาส 2/2563 ออกมาที่ 2,980 ล้านบาท เพิ่มขึ้น 8.8% จากไตรมาสก่อน, เพิ่มขึ้น 1.4% จากช่วงเดียวกันเมื่อปีก่อน แต่หากตัดรายการพิเศษจากอัตราแลกเปลี่ยนและตราสารอนุพันธ์ รวมถึงเงินประกันดาวเทียมออกกำไรปกติจะอยู่ที่ 2,678 ล้านบาท ลดลง 6.9% จากไตรมาสก่อน, ลดลง 12.6% จากช่วงเดียวกันเมื่อปีก่อน
โดยได้อานิสงส์จากบริษัทลูกที่มีผลการดำเนินงานดีกว่าคาดโดยเฉพาะส่วนแบ่งกำไรจากADVANC ที่มากกว่าคาดแม้จะได้รับผลกระทบจาก COVID-19 และมาตรการช่วยเหลือจากกสทช. ขณะที่ THCOM มีกำไรปกติได้บางๆ ผ่านจุดต่ำสุด และทยอยฟื้นตัวในครึ่งปีหลัง
ทั้งนี้ คาดว่าแนวโมผลการดำเนินงานครึ่งปีหลังของ INTUCH จะทยอยฟื้นตัวขึ้นทั้งจากครึ่งปีแรกจากสถานการณ์ COVID-19 ในประเทศที่ควบคุมได้ดีทำให้กิจกรรมทางเศรษฐกิจกลับมาปกติมากขึ้นซึ่งเป็นบวกต่อการฟื้นตัวของรายได้ธุรกิจมือถือของ ADVANC
ขณะที่ THCOM คาดยังประคองตัวให้ไม่ขาดทุนหนัก จึงยังคงประมาณการกำไรปกติปี 2563 ที่ 10,596 ล้านบาท ลดลง 10% จากช่วงเดียวกันเมื่อปีก่อน และฟื้นตัวได้เล็กน้อยในปี 2564 ที่ 10,744 ลบ. เพิ่มขึ้น 1.4% จากช่วงเดียวกันเมื่อปีก่อน โดยประเมินว่าอาจมี Upside เล็กน้อย
ทั้งนี้มองว่า INTUCH ยังเป็น Defensive และ Dividend Play ที่ดี โดยปรับใช้ราคาเหมาะสมปี 2563 ของ INTUCH ที่ 66.50 บาท (Discount Rate 20%จาก NAV ของ ADVANC และ THCOM) โดยราคาหุ้นยังมี Upside เปิดกว้างกว่า10% ขณะที่ภาพธุรกิจยัง Defensive และได้รับผลกระทบน้อยกว่าอุตสาหกรรมอื่นจากCOVID-19 และยังเป็น Dividend Play ที่ดีจึงยังคงคำแนะนำ “ซื้อ” รับปันผลครึ่งปีแรกที่ 1.15 บาท/หุ้น คิดเป็น Yield 2% (XD 20 ส.ค.)